Konkurso nuostatai ir dalyvavimo sąlygos Lietuvos dalyviams

1. Konkursą-festivalį „Saulės žiedas“ organizuoja tarptautinio folkloro konkurso-festivalio „Saulės žiedas“ organizacinio komiteto valdyba, vadovaujama festivalio direktoriaus.

2. Konkursą vertins tarptautinė vertinimo komisija. Konkurso vertinimo komisiją sudaro organizatoriai. Visi vertinimo komisijos sprendimai yra galutiniai ir neskundžiami.

3. Norintys dalyvauti konkurse turi užpildyti Dalyvio paraišką-anketą. Jeigu kolektyvas ar atlikėjas dalyvauja keliose kategorijose, turi pildyti atskiras paraiškos formas. Paraiškoje-anketoje būtina nurodyti kūrinių pavadinimus ir šaltinius (1,3,4,5,6 kategorijos), muzikos, aranžuotės, choreografijos autorius (2 kategorija).

4. Kartu su paraiška reikia atsiųsti ansamblio/solisto trumpą (iki 1/3 A4 formato) gyvenimo aprašymą, nuorodą youtube, 3 kokybiškas spalvotas nuotraukas (JPG formatu), kitą informaciją apie ansamblį.

5. Paraiškos priimamos **iki 2023 m. balandžio 30 d.**

6. Konkurso-festivalio metu dalyviai, vadovai, vairuotojas bus aprūpinami nemokama nakvyne studentų bendrabučiuose ir maitinimu ne mažiau kaip 3 kartus per dieną.

Norintys gyventi viešbutyje, jį rezervuojasi ir už nakvynę moką patys. Dalį viešbučio kainos (iki 10 proc.) gali apmokėti festivalio organizacinis komitetas.

8. Vienos grupės narių skaičius neturi viršyti 32, įskaitant vadovus, oficialius asmenis, vairuotojus ir kt. Papildomai atvykę turės užsimokėti pragyvenimo išlaidas patys.

Kelionės išlaidas padengia patys dalyviai.

9. Organizatoriai iš atsiųstos medžiagos atrinks kolektyvus/solistus. Apie atrankos rezultatus kiekvienai grupei ar solistui bus pranešta el. paštu **iki 2023 m. gegužės 20 d.**

10. Lietuvos ansambliai (I-IV kategorijos) ir solistai (V-VI kategorijos), atrinkti į konkursą-festivalį „Saulės žiedas“ iki 2023 m. birželio 1 d. privalo sumokėti konkurso-festivalio registracijos mokestį: 5 EURUS / žmogui. Moka visi atvykstantieji, išskyrus vairuotojus. Registracijos mokestis negrąžinamas.

11. Dalyviai pasirodymų metu turi vilkėti tautinius kostiumus.

12. Muzika turi būti atliekama „gyvai“. Muzikiniai įrašai ir elektriniai muzikos instrumenai konkurso metu negalimi.

13. Organizacinis komitetas pasilieka teisę keisti kategorijas, piniginius ir kitus prizus, jei bus gauta mažiau nei 5 paraiškos į vieną kategoriją.

14. Dalyviai viso konkurso-festivalio metu įsipareigoja dalyvauti kituose renginiuose (koncertuose, eitynėse ir t.t.) pagal organizatorių numatytą programą be užmokesčio. Ansamblis turi paruošti festivaliui iki 30 min. trukmės koncertinę programą.

15. Kolektyvai privalo pasiruošti pademonstruoti ir mokyti savo šalies tradicinius, nacionalinius, liaudies žaidimus, šokius ir aktyviai įtraukti žiūrovus (kitus dalyvius) organizatorių nurodytose erdvėse (ne scenoje). Preliminari trukmė – 30 min.

16. Viso festivalio-konkurso metu dalyvius lydės gidai-savanoriai.

17. Dalyviai į festivalį-konkursą privalo atvykti pagal su organizatoriais suderintą grafiką.

18. Lietuvos folkloro atlikėjai, skirtingai nei svečiai iš užsienio, gali ir nesivaržyti konkurse. Tokiu atveju Lietuvos kolektyvai kviečiami dalyvauti tik koncertinėje-festivalinėje „Saulės žiedo“ programoje.

20. Paraiškas dalyvauti tik festivalio (ne konkurse) programoje atsiųsti **iki 2023 m. balandžio 30 d.**

Iš kolektyvų, kurie organizatorių bus pakviesti dalyvauti tik festivalio programoje, dalyvio mokestis nebus imamas.

Konkurso dalyvio paraiškos priimamos paštu adresu:

9-asisTARPTAUTINIS FOLKLORO KONKURSAS-FESTIVALIS „SAULĖS ŽIEDAS“

Vytauto g. 84, „Baltų centras“, LT-76285 Šiauliai, Lietuva

Arba el. paštu saulesziedasfestival@gmail.com

Tel. pasiteiravimui: +370 685 33 142.

www.saulesziedas.lt